Source: https://www.jogiforum.hu/hirek/archivum/2004-09
Timestamp: 2019-10-16 00:20:30
Document Index: 9703763

Matched Legal Cases: ['Bíróság ', 'Bíróság ', 'bíróság ', 'Bíróság ', 'bíróság ', 'bíróság ']

Alkotmányjogi szakértő lesz az igazságügyminiszter
Az új kormány igazságügyi tárcájának vezetője Petrétei József alkotmányjogász, pécsi tanszékvezető egyetemi tanár, a kar jelenlegi dékánja lesz.
Igor Illarionov elnöki tanácsadó úgy vélte, hogy Oroszország az EU-nak szóló politikai gesztusként ratifikálni fogja az üvegházhatást keltő gázok kibocsátásának mérséklésére irányuló jegyzőkönyvet, noha az orosz tisztségviselők nem hisznek sem annak tudományos, sem gazdasági megalapozottságában - jelentette a The Moscow Times szerdai számában.
Az új Kormány várható összetétele
A Népszabadság értesülései szerint kilenc miniszter folytatja a Medgyessy Péter irányítása alatt megkezdett munkáját, hatan azonban Gyurcsány alatt mutatkozhatnak be a kormányban. Csillag és Bárándy sejthető távozása mellett Lamperth Mónika sem marad miniszter a lap információi szerint.
Évi ötvenezer nemzetközi bűnüldözési megkeresés érkezik a rendőrséghez
Az Europolon keresztül évente ötvenezer nemzetközi megkeresés érkezik a magyar rendőrséghez. A hatalmas iratforgalom miatt áttérnek a számítógépes adattárolásra a rendőrségnél.
Házi őrizetbe helyezhetik át Kulcsárt
A milliárdos sikkasztással gyanúsított Kulcsár Attilát, az ügyészség indítványa alapján előzetes letartóztatásból házi örizetbe helyezhetik át.
Három közigazgatási vezetőt menesztett Gyurcsány
A kijelölt miniszterelnök hétfőn azonnali hatállyal menesztett három közigazgatási hivatalvezetőt, köztük a Fővárosi Közigazgatási Hivatal első emberét.
Kaliforniában az internetre kerülnek a szexuális bűncselekmények elkövetőinek adatai
Kalifornia kormányzója, Arnold Schwarzenegger aláírta azt a törvénytervezetet, mely szerint az államban szexuális bűncselekményeket elkövetők adatait elérhetővé tennék az interneten. A cél mind a tájékoztatás, mind az elrettentés.
EU-javaslat: ügyeletesek vigyázat!
Az európai baloldal bírálja Brüsszel javaslatát, amely - szándékai szerint - rugalmasabbá tenné a (legfeljebb) 48 órás EU-munkahetet.
Az Európai Unió könnyítéseket ad a szőlőtermesztőknek
- Sikerült megegyezni az Európai Unió illetékeseivel, ezért ebben az évben az 500 hektoliter bornál kevesebbet előállító szőlőtermesztőknek nem kell a kijelölt helyre szállítaniuk a törkölyt és a borseprőt - mondta a agrártárca államtitkára szombaton Izsákon, a Sárfehér Napok megnyitóján.
A szoftverszabadalmi és szerzői jogról közérthetően
A linux.hu szerkesztői megjelentettek egy összefoglaló írást a szabadalmi mizéria körüli helyzetről - közérthetö formában. A cikket a Prim Online is átvette, mert fontosnak tartja, hogy a téma szélesebb publicitást kapjon és a kérdéskört minél több oldalról megvilágítsa.
Lomnici az Európai Bíróságnál
Elsőként az új EU-tagállamok főbírái közül Lomnici Zoltán ma látogatást tesz az Európai Bíróságnál. A Legfelsőbb Bíróság és az Országos Igazságszolgáltatási Tanács elnöke Vasilios Skourisnak, az Európai Bíróság elnökének a meghívására utazik hivatalos látogatásra Luxembourgba.
Móri bankrablás: kezdődik a per
Ma kezdődik a móri bankrablás pere a Fővárosi bíróságon. A vádiratból kiderül, hogy továbbra sem tudni ki lőtte agyon a 8 embert 2002 május 9-én a pénzintézetben.
Mádl, Polt és Holló is mehet
A változások éve lehet 2005 a legmagasabb állami posztokon. Mindezek kiindulópontja az MSZP októberi tisztújító kongresszusa lesz. A 2006-os országgyűlési választások előtt nemcsak az államfő, hanem a legfőbb ügyész és az Alkotmánybíróság elnökének a mandátuma is lejár.
Nincs még két éves a NETÉRT - nem perelhet
Bár az elsőfokú eljárást érdemben megnyerte a NETÉRT, a másodfokú tárgyaláson a Fővárosi Ítélőtábla jogértelmezési okok miatt megszüntette az eljárást: a NETÉRT nem volt két éve bejegyezve a kereset beadásakor, ezért a Bíróság szerint nem indíthatott volna közhasznú pert.
Az Alkotmánybíróság 2004. szeptember 27-28-i teljes ülésének napirendje
Az Alkotmánybíróság folytatja az egészségügy magánosítással kapcsolatban országos népszavazást elrendelő OGY határozat alkotmányosságát megkérdőjelező indítvány tárgyalását. Két magánember fordult az Alkotmánybírósághoz a Munkáspárt által kezdeményezett népszavazást elrendelő parlamenti határozattal kapcsolatban.
Nem akarnak lemondani a 38 órás munkahétről
Továbbra sem mondana le az MSZOSZ elnöke arról, hogy 2006-tól 38 órára csökkenjen a heti munkaidő, noha Gyurcsány Ferenc miniszterelnök-jelölt kedden azt mondta: ez most nincs napirenden és a bevezetésnek nincsenek meg a feltételei.
Az utóbbi napokban ismét fellángolt a vita a szólás- és a gyülekezési szabadságról. Egy kis létszámú hungarista csoport nyilatkozatai és demonstrálási terve miatt politikusok és más közszereplők arra törekszenek, hogy az e politikai alapjogokat biztosító törvényeket megváltoztassák.
Bárándy menni akar?
Vételi jog: szigorít a felügyelet
A Pénzügyi Szervezetek Állami Felügyelete (PSZÁF) megvizsgálta a lakáshitelezésnél alkalmazott banki biztosítékokat, s nem zárta ki, hogy egyes esetekben a vételi jog kikötése sértheti az ügyfelek érdekeit. Az opcionális vételi jog alkalmazását ennek ellenére nem tiltja meg, de részletesen előírta azokat a szabályokat, amelyeket egy banknak be kell tartania, ha vételi jogot köt ki.
Változik az iparűzési adó is
A foglalkoztatás bővítésének támogatása érdekében minden többletfoglalkoztatott után 1 millió forintnyi adóalap-kedvezményt nyújtanának, illetve a fedezeti ügyleteknél az alapügylet és a fedezeti ügylet veszteségének és nyereségének különbözete tartozna csak a mostani bruttó árbevétel helyett az iparűzési adó alapjába.
Szoftverszabadalmak: társadalmi szervezetek az Európai Integrációs Bizottsághoz fordulnak
A szoftverek szabadalmaztatását ellenző társadalmi szervezetek nyílt levélben az Országgyűlés az Európai Integrációs Bizottsága tagjaihoz fordultak, hogy hazánk érdekeinek megfelelően változtassák meg véleményüket a számítógéppel megvalósított találmányok szabadalmaztathatóságáról szóló (röviden szoftverszabadalmi) direktíváról.
Minden eddigi mértéket túlszárnyaló összegről szóló kártérítési per indult az Egyesült Államokban az ország dohányipara ellen. Az amerikai kormány 280 milliárd dollár jogtalanul szerzett haszon visszafizetését követeli a multiktól, mivel azok a vád szerint manipulálták termékeik nikotintartalmát, hogy függőséget idézzenek elő fogyasztóiknál, növelve ezzel bevételüket.
Öt megyében tartott ellenőrzést a Közlekedési Főfelügyelet
Kevés nagy gépjármű vezetője ismeri a menetíró készülékek használatát, a nemzetközi forgalomban pedig sokan nem tartják be a kötelező pihenőidőt. Az elmúlt héten három napig öt megye területén ellenőrizték a menetidőket és a gépjárművek műszaki állapotát a Közlekedési Főfelügyelet munkatársai.